Projektas
Nr. TSP-173 (1.2 E)

RADVILIŠKIO RAJONO SAVIVALDYBĖS TARYBA

SPRENDIMAS
DĖL SAVIVALDYBĖS TURTO PERDAVIMO PANAUDOS PAGRINDAIS POCIŪNŲ KAIMO BENDRUOMENEI

2025 m.                     d. Nr. T-
Radviliškis 

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 4, 6, 7 ir 8 punktais, 4 dalimi, įgyvendindama Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Radviliškio rajono savivaldybės tarybos 2019 m. rugsėjo 26 d. sprendimu Nr. T-101 „Dėl Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, atsižvelgdama į Pociūnų kaimo bendruomenės 2025 m. liepos 11 d. prašymą ir į Radviliškio rajono savivaldybės administracijos 2025 m. rugpjūčio 25 d. raštą Nr. S-2591 (8.32) „Dėl sutikimo perduoti Savivaldybės turtą panaudos pagrindais Pociūnų kaimo bendruomenei“, Radviliškio rajono savivaldybės taryba  nusprendžia:
. 	Perduoti Pociūnų kaimo bendruomenei (kodas – 301566538) laikinai neatlygintinai valdyti ir naudotis panaudos pagrindais dešimties metų laikotarpiui Radviliškio rajono savivaldybei nuosavybės teise priklausančias, Radviliškio rajono savivaldybės administracijos patikėjimo teise valdomas 91,49 kv. m ploto patalpas, esančias Ąžuolų g. 19, Pociūnų k., Pakalniškių sen., Radviliškio r. sav., pastato unikalus Nr. 4400-1464-4161, patalpų žymėjimo indeksai – 1-21, 1-22, 1-23, 1-24, 
1-27 ir 1-28, įsigijimo vertė – 24 897,27 Eur, likutinė vertė 2025 m. liepos 31 d. – 8 141,21 Eur.
. 	Nustatyti, kad šio sprendimo 1 punkte nurodytas turtas perduodamas tenkinti gyvenamosios vietovės bendruomenės viešuosius poreikius, teikti pagalbą ir (arba) socialines paslaugas asmenims, dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį, teikti pagalbai, sietinai su užimtumo arba socialinės integracijos per vaikų ir suaugusiųjų kultūrinę veiklą skatinimu, žmonių fizinio aktyvumo poreikiams tenkinti per kūno kultūros ir sporto veiklos skatinimą.
. 	Įgalioti Radviliškio rajono savivaldybės administracijos:
. direktorių pasirašyti sprendimo 1 punkte nurodyto turto panaudos sutartį;
. Pakalniškių seniūnijos seniūną perduoti sprendimo 1 punkte nurodytą turtą ir pasirašyti turto perdavimo ir priėmimo aktą.
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

. Projekto rengimą paskatinusios priežastys, parengto sprendimo projekto tikslai ir uždaviniai.
Projektas parengtas gavus Pociūnų kaimo bendruomenės (toliau – bendruomenė) prašymą panaudos pagrindais perduoti 91,49 kv. m ploto patalpas, esančias Ąžuolų g. 19, Pociūnų k., Pakalniškių sen.
Šį turtą bendruomenė panaudos pagrindais naudoja nuo 2013 m. Bendruomenė organizuoja sporto treniruotes, labdaros nepasiturintiems priėmimą-išdavimą iš Carito, bendruomenės narių susirinkimus, susitikimus su žymiais žmonėmis, paskaitas sveikatos gerinimo klausimais, kultūrinius renginius, parodas, kūrybines ir edukacines programas. Pakalniškių seniūnija informavo, kad bendruomenė turtą prižiūri, atlieka einamąjį remontą, tvarko aplinką, įsiskolinimo už patalpas neturi.
Sprendimo projekto tikslas – sprendimo projekte nurodytą Savivaldybės turtą, kurį patikėjimo teise valdo ir naudoja Radviliškio rajono savivaldybės administracija, perduoti bendruomenei panaudos pagrindais 10 metų laikotarpiui Valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 4, 6, 7 ir 8 punktuose nurodytiems tikslams įgyvendinti (tenkinti gyvenamosios vietovės bendruomenės viešuosius poreikius, teikti pagalbą ir (arba) socialines paslaugas asmenims, dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį, teikti pagalbai, sietinai su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu, tenkinti žmonių fizinio aktyvumo poreikius per kūno kultūros ir sporto veiklos skatinimą).
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 2 dalies 19 punktu nustatyta, kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka.
LR Valstybės ir savivaldybių turto valdymo, naudojimo ir disponavimo juo įstatymo (toliau – Turto valdymo įstatymas) 14 straipsnyje ir Savivaldybės turto perdavimo panaudos pagrindais tvarkos apraše, patvirtintame Savivaldybės tarybos 2019-09-26 sprendimu Nr. T-101, nustatyta:
. 	savivaldybės turtas gali būti perduodamas panaudos pagrindais asociacijos ne ilgesniam kaip 10 metų laikotarpiui ir tik Turto valdymo įstatymo 14 str. 2 dalyje nustatytiems veiklos tikslams;
. 	panaudos gavėjo pareiga savo lėšomis atlikti nekilnojamojo daikto einamąjį ar statinio kapitalinį remontą, kito ilgalaikio materialiojo turto remontą, apmokėti visas turto išlaikymo išlaidas.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Pociūnų kaimo bendruomenė panaudos pagrindais perduotą turtą naudos asociacijos vykdomai veiklai: gyvenamosios vietovės bendruomenės viešųjų poreikių tenkinimui, teikti pagalbai ir (arba) socialines paslaugas asmenims, dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį (labdaros dalinimas), užimtumo skatinimui per vaikų ir suaugusiųjų neformalųjį švietimą ir kultūrinę veiklą (organizuos ir vykdys kultūrinius ir poilsinius renginius, edukacijas), žmonių fizinio aktyvumo skatinimui.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Savivaldybės administracijos direktoriumi, juristu, kalbininku, Radviliškio seniūnijos seniūnu, Investicijų ir turto valdymo skyriaus vedėju.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Pridedamas poveikio konkurencijai ir atitikties valstybės pagalbos reikalavimams vertinimo klausimynas.
. Pridedami dokumentai. 
. Poveikio konkurencijai ir atitikties valstybės pagalbos reikalavimams vertinimo tvarkos aprašo, patvirtinto LR Vyriausybės 2002-12-03 nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis“, nustatyta tvarka užpildytas 
2025-07-30 klausimynas Nr. 2025/K-8;
. Ąžuolų g. 19, Pociūnų k., Radviliškio r. sav., nekilnojamojo turto registro išrašas;
. Pociūnų kaimo bendruomenės 2025-07-11 prašymas;
. Savivaldybės administracijos Pakalniškių seniūnijos 2025-07-29 raštas Nr. S-54.

